Historia Nigeriae
Historia Nigeriae ad mercatores qui trans Asiam Occidentalem et Africa ex anno 1100 a.C.n. aut antea negotiarentur indagari potest. Multae civilizationes antiquae in regione Africae Occidentalis hodie Nigeria appellata ortae sunt, inter quas regnum Nriense, Imperium Beninense, et regnum Oyoense. Religio et cultura Islamicae Nigeriam accesserunt per Imperium Bornuense circa annum 1068 et Civitates Hausanae circa 1385. Christianitas regionem saeculo quinto decimo per monachos Augustinianos et Capuccinos ex Imperio Portugallensi missos attigit. Praeterea, Imperium Songhaiense partem regionis Nigerianae diutine possidebat. Saeculo XIX imperium Sokoto Nigeriae partem borealem possidebat.